section_heading: Životopis
paragraph_text: Rođen je u mjestu Leesburg, u Teksasu koje je imalo oko 150 stanovnika. U djetinjstvu mu je utvrđena srčana greške te je do 7 godine najčešće boravio u krevetu. U dobi od 14 godina proglašen je zdravim. Srednju školu je završio u gradu Dallasu, savezna država Teksas (Woodrow Wilson High School). Upisao je program za aeronautičkog inženjera na fakultetu "Georgia School of Technology" koji je prekinuo zbog početka drugog svjetskog rata. Prijavio se u vojsku gdje je tijekom rata bio instruktor letenja i testni pilot.